
Text rozhodnutia
Súd: Krajský súd Trnava Spisová značka: 6To/103/2015 Identifikačné číslo súdneho spisu: 2514010170 Dátum vydania rozhodnutia: 25. 02. 2016 Meno a priezvisko sudcu, VSÚ: JUDr. Janka Klčová ECLI: ECLI:SK:KSTT:2016:2514010170.2 Uznesenie Krajský súd v Trnave predsedníčkou senátu JUDr. Jankou Klčovou, v trestnej veci obžalovaného C. Y., pre prečin krádeže podľa § 212 ods. 1, ods. 3 písm. b/ Trestného zákona, o odvolaní obžalovaného proti rozsudku Okresného súdu Piešťany zo dňa 02.11.2015, sp.zn.1T/60/2014 - 171, takto r o z h o d o l : Podľa § 312 ods. 4 Trestného poriadku predsedníčka senátu Krajského súdu v Trnave b e r i e n a v e d o m i e späťvzatie odvolania obžalovaným C. Y., nar. XX.XX.XXXX. . o d ô v o d n e n i e : Rozsudkom Okresného súdu Piešťany zo dňa 02.11.2015, sp. zn. 1T/60/2015 - 171, bol obžalovaný C. Y. uznaný za vinného z prečinu krádeže podľa § 212 ods. 1, ods. 3 písmeno b/ Trestného zákona na tom skutkovom základe, že dňa 03.04.2013 o 10.51 hod. v Piešťanoch na ulici Staničnej vošiel do baru Memories, kde z prvého stola nachádzajúceho sa vľavo od vstupných dverí odcudzil tam položený notebook zn. Dell Latitude E 6430u, čiernej farby, výrobné číslo H53CCW1, čím spoločnosti Kofola a.s. Rajecká Lesná, spôsobil škodu vo výške 970,- Eur, a tohto konania sa dopustil napriek tomu, že trestným rozkazom Okresného súdu Bratislava III sp. zn. 0T 23/2013 zo dňa 11.03.2013, právoplatným dňa 11.03.2013, bol odsúdený za prečin krádeže podľa § 212 ods. 2 písm. f/ Trestného zákona. Za to mu bol uložený podľa § 212 ods. 3 Trestného zákona, § 36 písm. l/, § 37 písm. m/, § 38 ods. 2 Trestného zákona trest odňatia slobody v trvaní 6 (šesť) mesiacov. Podľa § 48 ods. 2 písm. b/ Trestného zákona bol obžalovaný pre výkon trestu odňatia slobody zaraďuje do ústavu so stredným stupňom stráženia a podľa § 287 ods. 1 Trestného poriadku bol obžalovaného zaviazaný uhradiť poškodenej spoločnosti Kofola, a.s., Rajecká Lesná č. 1, IČO: 36 319 198, škodu v sume 970,- Eur. Obžalovaný C. Y. podal dňa 15.11.2015, okresnému súdu doručené odvolanie proti rozsudku dňa 20.11.2015 (č.l.176). Obžalovaný písomným podaním zo dňa 19.02.2016, (súdu doručené dňa 22.02.2016), podľa § 312 ods. 2 Tr. por. zobral odvolanie podané proti rozsudku Okresného súdu Piešťany zo dňa 02.11.2015, sp.zn. 1T/60/2014 - 171, späť. Podľa § 312 ods. 2) Trestného poriadku : Osoba, ktorá odvolanie podala, môže ho výslovným vyhlásením vziať späť, a to až do doby, než sa odvolací súd odoberie na záverečnú poradu. Odvolanie prokurátora môže vziať späť i nadriadený prokurátor. Podľa § 312 ods.4) Trestného poriadku : Vzatie odvolania späť vezme uznesením na vedomie predseda senátu odvolacieho súdu, a ak nebola vec doteraz tomuto súdu predložená, predseda senátu súdu prvého stupňa. Nakoľko obžalovaný C. Y. zobral odvolanie podané proti rozsudku Okresného súdu Piešťany zo dňa 02.11.2015 sp.zn.1T/60/2014 späť a predsedníčka senátu odvolacieho súdu nezistila žiadnu zákonnú prekážku, ktorá by bránila postupu uvedenému v § 312 ods. 4 Tr. por., vzala na vedomie späťvzatie odvolania obžalovaným C. Y.. Poučenie: Proti tomuto uzneseniu nie je prípustný ďalší riadny opravný prostriedok.

